กลุ่มชิ้นส่วนอิเล็กทรอนิกส์: คาดกำไร 1Q23 อ่อนแอ
17 เมษายน 2566

กลุ่มชิ้นส่วนอิเล็กทรอนิกส์: คาดกำไร 1Q23 อ่อนแอ
แนวโน้มกำไร 1Q23 ติดลบ
บริษัทฯ ต่าง ๆ คาดว่ายอดขายจะทรงตัวหรือลดลง QoQ ใน 1Q23 จากอุปสงค์ที่อ่อนแอจากความกังวลเกี่ยวกับภาวะเศรษฐกิจถดถอยและสินค้าคงคลังที่สูงในห่วงโซ่อุปทาน ในขณะเดียวกัน ผู้บริหารคาดว่าอัตรากำไรขั้นต้น (GPM) จะหดตัวจากการผลิตที่ลดลงและสกุลเงินบาทที่แข็งค่าเมื่อเทียบกับดอลลาร์สหรัฐฯ โดยรวมแล้ว เราคาดว่ากำไรปกติของกลุ่มจะอยู่ที่ 5.17 พันลบ. เพิ่มขึ้น 51.1% YoY แต่ลดลง 15.8% QoQ
แนวโน้มอุตสาหกรรมที่ท้าทายในปี 2566 แต่เป็นบวกในระยะยาว
เราเชื่อว่ากลุ่มเซมิคอนดักเตอร์และอิเล็กทรอนิกส์ทั่วโลกยังคงอยู่ในช่วงขาลง ตัวเลขยอดขาย ณ เดือน ก.พ. 2023 ลดลง 9 เดือนติดต่อกัน 21% YoY จาก
1) การชะลอตัวของเศรษฐกิจโลกตามการปรับขึ้นอัตราดอกเบี้ยของ Fed เพื่อต่อสู้กับเงินเฟ้อ
2) ความกังวลเกี่ยวกับภาวะเศรษฐกิจถดถอย
3) สินค้าคงคลังที่สูงของเซมิคอนดักเตอร์และชิ้นส่วนอิเล็กทรอนิกส์อื่น ๆ
คาดการณ์ยอดขายเซมิคอนดักเตอร์ในปี 2023 จะหดตัว 4-19% YoY โดยส่วนใหญ่จะลดลงในครึ่งปีแรกของปี 2023 และคาดว่าจะฟื้นตัวในช่วงครึ่งหลังของปี 2023 อย่างไรก็ตาม แนวโน้มระยะยาวสำหรับอุปกรณ์อิเล็กทรอนิกส์นั้นแข็งแกร่งเนื่องจากบทบาทของชิปที่เพิ่มขึ้นในฝั่งเทคโนโลยี ในขณะที่อุตสาหกรรมชิ้นส่วนอิเล็กทรอนิกส์ในประเทศไทยจะยังคงได้รับประโยชน์จากการย้ายฐานการผลิตอิเล็กทรอนิกส์ออกจากประเทศจีน
มุมมอง KS
คงมุมมองเป็นกลางต่อกลุ่ม
เรายังคงมีมุมมองระมัดระวังต่อกลุ่มชิ้นส่วนอิเล็กทรอนิกส์ในระยะสั้น เนื่องจากเราคาดว่าแนวโน้มกำไรจะอ่อนแอลง DELTA จะเป็นบริษัทแรกที่ประกาศกำไร 1Q23 ในวันที่ 26 เม.ย. ในขณะที่บริษัทฯ ที่เหลือจะประกาศในสัปดาห์ที่ 2-3 ของเดือนพ.ค. เราเชื่อว่าทิศทางกำไรของ DELTA จะกำหนดแนวโน้มของภาคธุรกิจ และเราคาดว่าแนวโน้มใน 2Q23 จะทำให้ตลาดผิดหวัง เราแนะนำให้เข้าลงทุนหลังประกาศกำไร 1Q23 โดยมี HANA และ SVI เป็นหุ้นเด่นในกลุ่มนี้
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #Electronics